Africa Action (ƙungiya)

**Africa Action** kungiya ce mai zaman kanta wacce ke da hedikwata a birnin Washington, DC, tana aiki don canza dangantakar Amurka da Afirka don haɓaka adalci na siyasa, tattalin arziki da zamantakewa a kasashen Afirka. Suna ba da bayanai masu dacewa da bincike, kuma suna tattara goyon bayan jama'a don kamfen don a cimma wannan manufa.

## kungiyoyin magabata

Africa Action shine sunan kungiyar a cikin shekara ta 2001, bayan da kungiyoyi uku, da suka hada da; Kwamitin Amurka kan Afirka, Asusun Afirka, da Cibiyar Bayanin Siyasa ta Afirka, su ka hade wuri guda ko su kayi maja.

An kafa kwamitin Amurka kan Afirka (ACOA) a birnin New York a shekara ta 1953 ta George Houser da sauran masu fafutuka. kungiyar masu fafutukar kare hakkin farar hula, bakar fata da farar fata ne karkashin jagorancin Bayard Rustin karkashin sunan Kwamitin Tallafawa Resistance na Afirka ta Kudu, waɗanda suka shirya goyon baya ga yakin neman zabe mai cike da tarihi a Afirka ta Kudu a shekarar da ta gabata. A cikin littafin, *Babu Nasara Mai Sauki*, An kwatanta ACOA a matsayin "kungiyar Hadin Kan Afirka ta farko". Ya zama haka ta hanyar “ginin hadin gwiwa… aiki tare da matasa, Majalisar Dinkin Duniya da kuma habaka kyakkyawar alaka da shugabannin Afirka masu tasowa.”  New York ta kasance cibiyar ayyuka ga kungiyar ACOA a cikin shekarun 1980 a lokacin shirya ayyukan yaki da wariyar launin fata .

Asusun Afirka, wanda aka kafa a cikin shekara ta 1966, ya yi aiki tare da ACOA don ba da babban tallafi ga kungiyoyin kancin kai a duk fadin Afirka. A lokacin gwagwarmayar yaki da wariyar launin fata, Asusun Afirka ya zama "babban wurin tuntubar kungiyoyin kasuwanci da kan siyasa masu ci gaba." Sun karfafa gwiwar kamfanonin Amurka da masu hannun jari da su karkata zuwa Afirka ta Kudu tare da buga sabbin jerin sunayen kamfanonin Amurka da ke da hannu a ciki.

An kafa Cibiyar Bayanin Siyasa ta Afirka (APIC) ko **African Action** a birnin Washington, DC a cikin 1978. Ta samar da bincike, da kayan ilimi da aka tsara don fadada muhawara a Amurka game da batutuwan Afirka da rawar da Amurka ke takawa a Afirka.

## Shirye-shirye na yanzu
A cewar shafin yanar gizon su, Africa Action kungiya ce ta kasa don siyasa, tattalin arziki da zamantakewa a Afirka. Africa Action ta ce Amurka na da alhakin tarihi na musamman game da Afirka. Har ila yau, ta yi imanin cewa wariyar launin fata ya kasance kuma babban mahimmanci ne ga manufofin Amurka game da Afirka, 'yan Afirka da kan asalin Amurka na Afirka. Membobin kungiyar suna daraja Afirka da al'ummarta, kuma suna neman yin aiki tare da kan Afirka. A yau, tare da masu fafutuka da kungiyoyin jama'a a duk fadin Amurka da Afirka, Afirka Action na aiki don canza manufofin harkokin waje na Amurka da manufofin cibiyoyin duniya don tallafawa gwagwarmayar Afirka don samun zaman lafiya da ci gaban yankin.

### Zaman lafiya da adalci a Darfur da Sudan
A shekara ta 2008 Africa Action ta kaddamar da wani sabon kamfen na wayar da kan jama'a game da ci gaba da rikicin Darfur tare da matsawa jama'a lamba kan shugaban Amurka mai jiran gado da ya jagoranci gamayyar kasa da kasa wajen samar da zaman lafiya da adalci a yankin na Darfur da ma Sudan baki ɗaya. A cikin watan Yunin 2008, Barack Obama da John McCain sun rattaba hannu kan wani alkawarin "yunkurin da ba za a cimma ba"" don kawo karshen kisan kiyashi a Darfur. A yau kungiyar Africa Action tana jan hankalin jama'a don cika wannan alkawari ta hanyar cimma:

# Kare fararen hula daga tashin hankali, yunwa da cututtuka;
# Zaman lafiya mai dorewa ga dukkan kan kasar Sudan, gami da tabbatar da cikakkiyar yarjejeniyar zaman lafiya ; da kuma
# Adalci ga wadanda abin ya shafa da kuma hukunta waɗanda suka aikata laifin.

Yakin neman zaɓe a karkashin tutar JUST LEAD ba wai kawai ayi kira ga jagoranci daga gwamnatin Amurka ba, har ma da kalubalantar duk mutanen da suka kasa sauke nauyin da ya rataya a wuyannsu a matsayinmu na talakawa don KOYI. akan tambaya mafi mahimmancin dabi'a da haɗin kai na zamaninmu.

A wani bangare na wannan kamfen na Africa Action na aiki tare da wasu kungiyoyi don tattara katunan fosta miliyan daya da ke kira ga shugaba Obama da ya wanzar da zaman lafiya da adalci a yankin Darfur da ma Sudan.

### Gangamin Kawo Karshen HIV/AIDS a Afirka
Kamfen kungiyar Africa Action na kawo karshen cutar kanjamau a nahiyar Afirka ya ja hankalin masu fafutuka na Amurka su sauya manufofin gwamnatinmu domin kawo karshen matsalar HIV/AIDS a Afirka. A cewar Africa Action cutar HIV/AIDS ita ce babbar barazana a duniya a yau. Afirka ba ta da matsala a rikicin - gida ga kusan kashi biyu bisa uku na masu dauke da cutar kanjamau a duk duniya. Rikicin HIV/AIDS na Afirka ya samo asali ne sakamakon rashin adalci na tsawon shekaru aru-aru a duniya. Yanzu, yunkurin Afirka na kawar da cutar kanjamau na fuskantar cikas saboda rashin isassun kayan aiki, da tsarin manufofin Amurka da na kasa da kasa wadanda ke hana samun mahimman jiyya da cikakkiyar kulawar lafiya a lafiyar nahiyar.

### Gangamin Soke Bashin Afirka
Kungiyar Africa Action ta yi yakin neman a soke basussukan da ake bin kasashen Afrika, ta yi kira ga gwamnatin Amurka da ta matsa lamba kan kawar da basussuka dari bisa dari ga daukacin kasashen nahiyar, masu fama da talauci ba tare da wani yanayi mai cutarwa ba. A cewar Africa Action, bashin da ake bin Afirka sama da dala biliyan 200 shi ne babban cikas ga ci gaban nahiyar. Yawancin wannan basussuka ba bisa ka'ida ba ne, kasancewar gwamnatocin jahilci da rashin wakilci sun ci su. Kasashen Afirka na kashe kusan dala biliyan 14 a duk shekara kan ayyukan basussuka, da karkatar da albarkatu daga shirye-shiryen HIV/AIDS, ilimi da sauran muhimman bukatu. Amurka da sauran kasashe masu arziki sun bijirewa kiraye-kirayen soke wannan bashi, a maimakon haka sun ba da shawarar hanyoyin warware matsalar da ba ta dace ba da kuma sanya tsauraran manufofin tattalin arziki kan kasashen da ake bin bashi.

## Manyan kasashe
Afirka Action ta yi imanin cewa, yana da amfani ga Amurka cewa, a kowane yanki na Afirka, kasashe da al'ummomi su sami damar cimma muradun bai daya na samun tsaro, dimokuradiyya da ci gaba. Yayin da hanyoyin wadannan manufofin zasu iya bambanta, ba za su iya rabuwa ba. Ba za a iya ware ci gaban tattalin arziki daga bukatun tsaro da faɗaɗa hakkin dimokuradiyya ba.

Ba za a iya tsara dabaru masu ma'ana don cimma wadannan manufofin ba kawai ta fuskar alakar kasashen biyu da zababbun kasashe. A dai lokacin kuma, ba zai yiwu a ba da ma'aunin nauyi daidai da alakar Amurka da kowace kasa ta Afirka ba.

Afirka Action ta ware wasu kasashen Afirka kwara biyar a matsayin "kasashen da za'a fi mai da hankali akan su" inda dole ne Amurka ta kasance cikin sa hannu akai-akai kasashen su ne; Afirka ta Kudu, Najeriya, Jamhuriyar Demokradiyyar Kongo, Kenya, Aljeriya.

Kowace “kasar da za'a fi mayar da hankali akai” dole ta cika mafi yawa ko duk waɗannan sharuɗɗan: (1) manyan kasashe ne masu yawan jama’a (yawanci mafi girma a yankin); (2) suna alfahari da mafi karfi da tattalin arzikin masana'antu a yankunansu; (3) A halin yanzu suna cikin manyan abokan ciniki na Amurka a Afirka (kuma mafi girma a yankinsu); (4) kasar Amirka na da bukatu dabam-dabam da dadewa a cikinsu (tattalin arziki, siyasa, zamantakewa da tsaro); da (5) su ne masu karfin tattalin arziki da siyasa na yankunansu.

Wadannan kasashe, dukkansu manyan jigo ne a yankunansu, wadanda hadin gwiwarsu zai yi matukar amfani wajen warware matsaloli da dama. Mai yiyuwa ne ko dai su zama dakarun tsaro na yankin ko kuma tushen rashin zaman lafiya a yankin nahiyar, saboda muhimmancin su a kasancewar su a nahiyar. A karshe, akwai mazabun cikin gida a cikin Amurka wadanda ke da alaka da manufofin kowace dayan waɗannan kasashe wadanda za su iya taimakawa haɓakawa da ci gaba da tallafawa jama'a don sabbin tsare-tsaren Amurka.

Ba da fifiko ga wadannan  kasashe bai kamata a rude da yin kawance ba tare da wani sharadi ba da masu rike da madafun iko, tare da neman gina su a matsayin manyan kasashen yankin, ko kuma ba su kai tsaye ga taimakon tattalin arziki. A maimakon haka, dole ne manufofin Amurka game da kowace irin wadannan manyan kasashe su kunshi ainihin yanayin kowane yanki da suke cikin su, kuma su karfafa tattaunawa mai ma'ana da warware matsalolin gama gari tsakanin makwabta.

Dole ne Amurkawa su gane cewa Amurka tana da nauyi na musamman na tarihi game da wasu zababbun kasashe-Liberiya, Angola, Somaliya, da Sudan- wadanda ke ba da kulawa ta musamman. Hannun manufofin wadannan kasashe kuma za su fi tasiri idan aka hada su cikin manufofin yankunansu.

Kulawa mai dorewa ga "kasashen da za'a fi mayar da hankali akai" ya kamata a sanya su a cikin mahallin yanki. Don haka, ya kamata a samar da wata manufa ta Kudancin Afirka tare da amincewa da cewa Afirka ta Kudu ita ce fifiko a cikin yankin, da kuma manufar Afirka ta Yamma wacce ta amince da matsayin Najeriya kan damuwar Amurka a wannan yanki. Abin da ke faruwa a DRC, zai yi tasiri sosai a kan makomar makobtanta. Duk da cewa nauyin yankinsu bai yi yawa ba, Kenya da Aljeriya kuma za su yi tasiri sosai a yankunansu.

## Manazarta

## Hanyoyin hadi na waje

* 
* The African Activist Archive Project website includes a description and material (documents, posters, photographs, buttons, T-shirts, audio, video) of the American Committee on Africa (ACOA) and The Africa Fund.